CELEX: 32001R1205
Language: sk
Date: 2001-06-19 00:00:00
Title: Nariadenie Komisie (ES) č. 1205/2001 z 19. júna 2001, ktorým sa po prvýkrát mení nariadenie Rady (ES) č. 2488/2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými

Dôležité právne oznámenie

|

32001R1205

Úradný vestník L 163 , 20/06/2001 S. 0014 - 0015

		Nariadenie Komisie (ES) č. 1205/2001z 19. júna 2001,ktorým sa po prvýkrát mení nariadenie Rady (ES) č. 2488/2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenýmiKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2488/2000 z 10. novembra 2000 o zachovaní zmrazenia finančných prostriedkov v súvislosti s pánom Miloševičom a osobami s ním spojenými, ktorým sa rušia nariadenia (ES) č. 1294/1999 a (ES) č. 607/2000 a článok 2 nariadenia (ES) č. 926/98 [1], a najmä na jeho článok 4, odsek 2(a),keďže:(1) V súlade s článkom 1 nariadenia (ES) č. 2488/2000 všetky finančné prostriedky a ďalšie finančné zdroje prechovávané mimo Federálnej republiky Juhoslávie, ktoré patria pánovi Miloševičovi a fyzickým osobám s ním spojeným, sa musia zmraziť, a takéto finančné prostriedky a zdroje nesmú byť sprístupnené osobám uvedeným v prílohe I k nariadeniu, pričom dané osoby z nich nesmú mať prospech ani nepriamo. Komisia je splnomocnená zmeniť a doplniť uvedenú prílohu, pričom má vziať do úvahy rozhodnutia, ktorými sa realizuje spoločná pozícia 2000/696/SZBP [2].(2) Spoločnou pozíciou 2001/155/SZBP [3] Rada zmenila a doplnila ustanovenia svojej spoločnej pozície týkajúce sa zákazu vstupu do Európskej únie. Z tohto dôvodu je vhodné zmeniť a doplniť nariadenie (ES) č. 2488/2000.(3) Opatrenia stanovené v tomto nariadení sú v súlade so stanoviskom riadiaceho výboru uvedeným v článku 5 nariadenia (ES) č. 2488/2000,PRIJALA TOTO NARIADENIE:Článok 1Príloha I k nariadeniu (ES) č. 2488/2000 sa nahrádza textom v prílohe k tomuto nariadeniu.Článok 2Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 19. júna 2001Za KomisiuChristopher Pattenčlen Komisie[1] Ú. v. ES L 287, 14.11.2000, s. 19.[2] Ú. v. ES L 287, 14.11.2000, s. 1.[3] Ú. v. ES L 57, 27.2.2001, s. 3.--------------------------------------------------PRÍLOHA"PRÍLOHA IMilošević, Slobodan | bývalý prezident Federálnej republiky Juhoslávia, narodený v Pozarevaci, Srbská republika, 20. augusta 1941 |Gajić-Milošević, Milica | nevesta, narodená 1970 |Marković, Mirjana | manželka, narodená 10. júla 1942 |Milosević, Borislav | brat, narodený 1936 |Milosević, Marija | dcéra, narodená 1965 |Milosević, Marko | syn, narodený 2. júla 1974 |Milutinović, Milan | prezident Srbska, narodený v Belehrade, Srbská republika, 19. decembra 1942 |Ojdanić, Dragoljub | bývalý minister obrany, narodený v Ravne, Srbská republika, 1. júna 1941 |Sainović, Nikola | bývalý podpredseda vlády, narodený v Bore, Srbská republika, 7. decembra 1948 |Stojilković, Vlajko | bývalý minister vnútra, narodený v Male Krsne, Srbská republika, v roku 1937 |Mrksić, Mile | obžalovaný Medzinárodným trestným tribunálom pre bývalú Juhosláviu (IT-95-13a), narodený pri Vriginmoste, Chorvátsko, 20. júla 1947 |Radić, Miroslav | obžalovaný Medzinárodným trestným tribunálom pre bývalú Juhosláviu (IT-95-13a), narodený 1. januára 1961 |Sljivanćanin, Veselin | obžalovaný Medzinárodným trestným tribunálom pre bývalú Juhosláviu (IT-95-13a), narodený pri Zabljaku, Republika Čierna hora, 13. júna 1953 |"--------------------------------------------------